Måltider+i+Lykkehagen+barnehage

Målet er at måltidene skal være ernæringsrike og bestå av blant annet grovt brød, lite sukker og sukkerholdige varer, pålegg som fisk, ost, leverpostei og kjøttpålegg. Det skal alltid være grønnsaker til alle måltidene, som agurk, salat og paprika. Drikke skal bestå av melk, vann og av og til noe varmt å drikke på kalde dager. Til spesielle anledninger vil det også bli servert saft. Vi satser på økologiske matvarer og dyrker blant annet våre egne grønnsaker i grønnsakshagen vår. Vi har valgt å ikke ha en sukkerfri barnehage. Dette er fordi at ved spesielle anledninger ønsker vi å ha muligheten til å bake forsjellige bakverk og lignende. For eksempel ønsker vi å lage julekaker til jul. ** Frokost. **  I Lykkehagen barnehagen starter vi dagen med frokost. Vi ønsker å gi barna en rolig og god start på dagen. Alle barna får smøre maten selv. De ansatte oppmuntrer og hjelper barna til å bruke språket ved blant annet sending av mat. Ved måltidsituasjonen øver vi på bordskikk og øver på å styrke den sosiale kompetansen.
 * Måltid **

** Formiddagsmat. **  Ved formiddagsmaten legges det vekt på at barna skal få hjelpe til å stelle i stand måltidene. Barna får både hjelpe til å dekke på bordet før måltidet, smøre maten selv under måltidet og rydde opp etter seg når de er ferdig å spise. Ved formiddagsmaten samles alle barna rundt spisebordet. Vi ønsker at måltidet skal være en hyggelig samlingsstund for alle sammen, både ansatte og barn.

** Fruktmåltidet. **  Ut på ettermiddagen får barna et tilbud om et fruktmåltid. Dette måltidet blir som oftest servert ute.

Vi ønsker at barna skal få ta del i og være med å planlegge måltidene. På denne måten kan vi fremme den sosiale kompetansen. Vi ønsker at barna skal få oppøve sin sosiale kompetanse i forhold til bordskikk og at de klarer å sitte ved bordet til alle er ferdige. Det er viktig for oss at barna får et godt forhold til matsituasjoner og opplever et hyggelig måltid.